επι ιεροποιου διοφαντου του διο[γεν]ους επι πρυτανειας της μετα μητροδωρου του λεοντιαδ[ου] γραμματευοντος δρακοντος του θεοδωρου μηνος ανθεστηριωνος εδοξεν τηι βουληι και τωι δημω[ι] γνωμη πρυτανεων επειδη διοδοτος φιλονικου πασαν φιλοτιμιαν και προθυμιαν παρεσχηται εις το επισκευασθηναι το γυμνασιον το φιλιππειον εμ μεν τω[ι] πρωτωι ψηφισματι επαγγειλαμενος εις τα εργα μεχ[ρι] της διπλης στοας δωσειν ατοκον δραχμας μυριας [και το] ελλειπον κατα τας επαγγελιας παν παλιν δε εν αλλ[ωι] ψηφισματι φιλοτιμουμενος οπως αν απαν ηι συντετελεσμενον το γυμνασιον τα προσδεοντα χρηματ[α] κατα τας επαγγελιας δωσειν αυτος παντα ατοκα κ[αι] δια ταυτας τας αιτιας συμβεβηκεν απαν το γυμνασιο[ν] [ε]πεσκευασθαι και αποδεδειχασιν οι επιμεληται τηι βουλ[ηι] συντετελεσμενα παντα τα εργα αρεστως και δεδοκιμακεν η βουλη και εν τωι λογωι φερουσιν οι επιμελητ[αι] εις τα εργα δεδωκοτα διοδοτον το παν ατοκον δραχμ[ας] τρισμυριας τρισχιλιας τετρακοσιας ου μονον δε [α]υτος εδωκεν αλλα και τινας των δεδωκοτων δωρε[αν] επεισεν δεδοχθαι οπως αν και ο δημος φανερος ηι [αυ]τον εις το γυμνασιον φιλοτιμηθεντα τιμων τιμαι[ς] ταις καταξιαις και παντες προτρεπωνται εις το τας χρεια[ς] παρεχεσθαι ειδοτες την ευχαριστιαν του δημου στεφανωσαι διοδοτον φιλονικου χρυσωι στεφανωι και εικονι χαλκηι απο δραχμων τετρακισχιλιων στησαι δε την εικονα αυτου εν τωι γυμνασιωι ινα υπομνημα ηι της φιλοτιμιας της εις το γυμνα[σιον] [ην] παρεσχετο και εις χρηματων [λ]ογον υπερ τ[ην δυναμ]ιν αυτου και εις τα αλ[λα ο]πως δ αν [το αργυριον] δοθηι το τε εις τον στεφανον και την ε[ικονα αυτου] επειδη αι μεν ιεραι [κ]α[ι δημ]οσι[α]ι [προσοδοι ελλειπουσιν] ορωντες δε το[------------------------------] διοδοτον [-].
JÖAI 11, 1908, 53-56, no. 1